Tatoeba sentences — language code: avk
Tokote sanelia ke Barata tir ?
Barata tir pereafa logijafa patecta ke tamava.
Va lazava djukugrupé.
In dene omelt kobar.
Jinafa nuba koe idulafa lava tigir.
Me kipel !!
Me kipec !!
Me kipegal !!
Me kipegac !!
Balemoya pulotafa ra sotid : azil is tawa is lava is gael.
In va kiewatca gu kurenya giyofter.
Va intafa krandera gikipegar.
In gibetir kliwaf.
In pok jin gidebanyar aze va lexa terektar.
In gilisker da va inafi geltsutesiki favé.
In fogetiyir norlik.
In kiever da tir teldaf.
In va kiewatca gu kobarapa yofteyer.
In trakuyur da tí kurmik.
Galova batinde zo yoltad kire somesokid.
Moava va listinda gu donon evakuca sozilir ; voxen kotcoba nope wawuca tukultawer.
Fitulik va kontan lofitulaf is mafelas sotrasir.
Kivara va rotaca kal tana lorotafa jontikviele star.
Va rin renarsá.
Va kurenya rená.
Va saba djukarestú kiren ina tir gelukafa sinka.
Ixam pere bartiv.
Dubiesik do erba otceyer.
Betarapa mali geja al dilizer.
Batcoba tir wavdarsafa tove jin.
Novel da va jinaf siatos ke rupa di pwadé !!
Soli ke Nipona va moavafa diema ke bata graba wayar.
Barafa !
A vala someanteyal.
Tantazukot kare bema tid amidaf.
Va mikropikany pu rin atoé.
In tir sutesik kotgrupaf gu berpot is reiz.
Va zubi djay sugdal !!
Warzafe bowere al abdiplekur da va avonara fu grikter.
Loeke va int trumal !!
Ba tok bartiv sielestu zo zanolur ?
Balumasik va kudja va Buddha kum inta ilbodeyer.
Orada otur.
In va vukudeem lusteyer.
In va erbazvak dun dikir.
En tí ronjik.
Gadya va eipara va coluba vulkuyur.
Germanavafa pulviropa va jin zvaker.
Va bata mawa pu vayasik djulizukedá.
Mana listikya !
Inafa berikya is jin titiv nikany.
Va eyeltos mbi dubieyé.
Re pestalé.
Kas al gildal va coba in su kalir ?
Kas va nik koe Canada al rozal ?
In tir nazbeik ke wawik.
Mali sanda tiv nikany.
In djukakoyar. Jin dere.
Yikya klawusa tir jinafa berya.
Lucia, kas va berya dikil ?
Blira sotir bidga.
Vol co gokalí da va rinafa mawa goguparvual.
Va aabre abdi tufentawera ulil !!
Kotcoba koe jinafa mawa tir batakafa ik ebeltafa.
Va jinafa mawa betá.
Va fentafa lidawicka giltí.
Tokinde in va warzot kategiyir ?
In tir blenutiusik.
Va dilk me fenkul !!
Bate blafoteje va rinaf ilavadualt pu jin kimbar.
In biwe tir balemsandik.
Disukel, to impadimak tir !!
Re godekenibet.
Pará da va rin jontikviele mazuké.
Gruuca sotir parara ke siik.
Gadya ika blucte gilerbixalapar.
Nazbeya al zo bompar.
In tiyir biwe tolsandaf.
Kas batcoba sotir mana ?
Va vobe estú.
Kas va in al wil ?
Dacik va jontik taway digir.
Jinafa siniavura me tinyir voxen va inafa kalira umote grugildá.
Numen va tokcoba askiyil ?
Pokolé da kan batyona tula lokiewon gildal.
Va regelta mo vegemoy plekul !!
Fentafa muva va jinafo alto kal niska tufentapar.
Va Boston me jovleté.
Va abdiplekuks me djujoá.
Mek artan gruper.
Al wal.
Va nolda albat.
In va kotcoba pu in al ixer.
Va jinaf suteks gildajal.
Weti sanda mali inafa awalkera.
Al aeskel.
Al aeskec.
Me pulvil !! Va eluxaxa pu jin zilickil !!
Inya dere tir xadafa.
Sin ko ropexe golapid.
Batcoba va min kidatar.
Va rinaf yolt mo pozla al kosuté.
Va Espanava drikon grubelí.
Ko vema ba pere gilaní.
Sin va mecoba wiyid.
Gildenon, lanensel.